als_Latn dik_Latn sag_Latn
Por, ende nuk kemi parë asnjë transferim të madh e që gjatë kësaj vere pritet të ndodhin disa të tillë.
E përditshmja spanjolle Marca ka publikuar listën prej 10 futbollistëve, të cilët do të mund të ndryshon përgjithmonë afatin kalimtar të verës.
Më poshtë keni 10 transferimet e mëdha që mund të ndodhin:
Mbappe – Francezi është lojtari më i kërkuar në futbollin evropian dhe nëse vendos të largohet, atëherë do të bëhet edhe më i shtrenjti në histori, pasi Monaco kërkon 130 milionë euro
Aubameyang – Sulmuesi i Borussia Dortmundit ka shprehur dëshirën për tu larguar, me shumë skuadra të interesuara për të. Vlera e tij sillet nga 60 në 90 milionë euro
Sanchez – Kiliani ka edhe një vit kontratë me Arsenalin, duke zgjuar kështu interesimin e shumicës së skuadrave të mëdha. Vlera e tij është 50 milionë euro
Verrati – Mesfushori i PSG’së ani pse ka kontratë me skuadrën franceze deri në vitin 2021, ai vazhdon të kërkohet nga skuadrat më të mëdha. Barcelona për shërbimet e tij është gati që të paguajë 80 milionë euro
Morata – Duke qenë zëvendësues i Benzemas, sulmuesi spanjoll dëshiron të largohet, me Manchester Unitedin, Arsenalin, Chelsean dhe Milanin të gatshme që të paguajnë 60 milionë euro për të
Mahrez – Ylli i Leicester City një vit më parë vendosi të mos largohej, por kësaj radhe kërkon një skuadër më të madhe. Arsenal është skuadra favorite për të nënshkruar me të
Coutinho – ylli i Liverpoolit është i kënaqur në Angli, por interesimi i Barcelonës mund t’ia ndërrojë mendjen. Skuadra katalunase e sheh si zëvendësues të Andres Iniestas
Diego Costa – Sulmuesi ka thënë se është i lumtur në Chelsea, por e ka pranuar se do të largohej nga Londra për t’u kthyer në Atletico Madrid
James – mesfushori kolumbian është një nga yjet më të mëdhenj të futbollit e që kërkohet nga skuadrat më të mëdha. Ai është vazhdimisht zëvendësues në Realin e Zidane dhe beson se ka ardhur kohë për të kaluar te një skuadër ku luan më shumë
Griezmann – Pavarësisht se ka thënë se e ardhmja e tij varet nga Atletico Madrid, një ofertë e majme e Unitedit do të mund të ndërronte mendjen e drejtuesve të skuadrës madrilene
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn